**Ministru kabineta noteikumu projekta**

**“Grozījums Ministru kabineta 2002. gada 9. aprīļa noteikumos Nr. 149 “Noteikumi par aizsardzību pret jonizējošo starojumu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta[[1]](#footnote-2) mērķis ir svītrot no Ministru kabineta 2002. gada 9. aprīļa noteikumiem Nr. 149 “Noteikumi par aizsardzību pret jonizējošo starojumu” prasības, kas attiecas uz radiācijas drošības un kodoldrošības ekspertu sertificēšanu, ņemot vērā, ka ar 2021. gada 1. jūliju stāsies spēkā jaunie Ministru kabineta noteikumi “Radiācijas drošības ekspertu un medicīnas fizikas ekspertu noteikumi”, kas aizstās līdzšinējās prasības ekspertu sertificēšanai.Projekta spēkā stāšanās laiks – 2021. gada 1. jūlijs. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par radiācijas drošību un kodoldrošību” (turpmāk – Likums) 5. panta 4.2 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 1. janvārī stājās spēkā grozījumi likuma “Par radiācijas drošību un kodoldrošību” 5. panta 4.2 apakšpunktā, nosakot, ka Valsts vides dienesta Radiācijas drošības centra (turpmāk – VVD RDC) funkcija ir izsniegt radiācijas drošības eksperta un medicīnas fizikas eksperta sertifikātu. Tāpat grozījumi likumā paredz, ka Ministru kabinets nosaka radiācijas drošības ekspertu un medicīnas fizikas ekspertu sertificēšanas kārtību un kārtību, kādā izsniedz un reģistrē sertifikātu, pagarina tā termiņu un anulē to, kā arī ekspertu darbības uzraudzības kārtību, ekspertu pienākumus, eksperta atzinuma saturu un tajā ietveramās minimālās prasības. Pašlaik radiācijas drošības ekspertu, radiācijas drošības un kodoldrošības ekspertu un medicīnas fizikas ekspertu sertificēšanas kārtība noteikta Ministru kabineta 2002. gada 9. aprīļa noteikumu Nr. 149 ''Noteikumi par aizsardzību pret jonizējošo starojumu'' (turpmāk – MK noteikumi 149) 8. – 9.11 punktā. MK noteikumi 149 ietver prasības attiecībā uz ekspertam nepieciešamo izglītību un darba pieredzi, kārtību, kādā tiek izvērtēta personas, kas pretendē uz eksperta sertifikāta saņemšanu, izglītība un pieredze, pretendenta iesniedzamos dokumentus un sertifikātā iekļaujamo informāciju.Ievērojot, ka MK noteikumos 149 ietvertā ekspertu sertificēšanas kārtība izstrādāta pirms vairāk nekā 15 gadiem, tika nolemts, ka nepieciešams to atjaunot un papildināt, tai skaitā, lai pārņemtu Direktīvas 2013/59/EURATOM[[2]](#footnote-3) prasības. Ņemot vērā, ka ekspertu sertificēšanas jautājumi tiešā veidā neskar aizsardzību pret jonizējošo starojumu, kas ir MK noteikumu 149 tvērums, izstrādāts jauns normatīvais akts – Ministru kabineta noteikumu projekts “Radiācijas drošības ekspertu un medicīnas fizikas ekspertu noteikumi”, kas ietver gan jaunās, gan MK noteikumos 149 esošās prasības attiecībā uz radiācijas drošības ekspertiem un medicīnas fizikas ekspertiem. Plānots, ka Ministru kabineta noteikumu projekts “Radiācijas drošības ekspertu un medicīnas fizikas ekspertu noteikumi” tiks izsludināts 2021. gada 28. janvāra Valsts sekretāru sanāksmē.Ņemot vērā iepriekš minēto, Projekta mērķis ir svītrot no Ministru kabineta 2002. gada 9. aprīļa noteikumiem Nr. 149 “Noteikumi par aizsardzību pret jonizējošo starojumu” prasības, kas attiecas uz radiācijas drošības un kodoldrošības ekspertu sertificēšanu, ņemot vērā, ka ar 2021. gada 1. jūliju stāsies spēkā jaunie Ministru kabineta noteikumi “Radiācijas drošības ekspertu un medicīnas fizikas ekspertu noteikumi”, kas aizstās līdzšinējās prasības ekspertu sertificēšanai.Projekta spēkā stāšanās laiks – 2021. gada 1. jūlijs. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, VVD RDC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 21 radiācijas drošības un kodoldrošības jomas eksperts ar pašlaik spēkā esošu sertifikātu un pretendenti, kuri vēlēsies iegūt eksperta sertifikātu nākotnē. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertajam regulējumam nebūs ietekmes uz tautsaimniecību. Projekts veicina sakārtotāku radiācijas drošības un kodoldrošības vidi. Projekts neierobežo konkurenci un nesniedz priekšrocības atsevišķiem komersantiem vai personām.Projektā ietvertās prasības neparedz negatīvu ietekmi uz cilvēka veselību vai vidi.Nav sagaidāms, ka Projektā ietvertais regulējums mainīs esošo administratīvo slogu ekspertiem vai VVD RDC, vai citām radiācijas drošības un kodoldrošības jomā iesaistītām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | VARAM pašlaik izstrādā jaunu tiesību aktu - Ministru kabineta noteikumu projektu “Radiācijas drošības ekspertu un medicīnas fizikas ekspertu noteikumi”, kuru plānots izsludināt 2021. gada 28. janvāra Valsts sekretāru sanāksmē.Ministru kabineta noteikumu projekts “Radiācijas drošības ekspertu un medicīnas fizikas ekspertu noteikumi” stāsies spēkā vienlaikus ar Projektu, t.i. 2021. gada 1. jūlijā. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |  |  |
|  |  |  |
|  |  |  |
|  |
|  |
|  |
|  |
|  |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām tiks dota iespēja izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Projekts tiks ievietots VARAM tīmekļvietnē, sadaļā “Sabiedrības līdzdalība”[[3]](#footnote-4), kā arī nosūtīts Valsts kancelejai informācijas par Projektu ievietošanai Ministru kabineta tīmekļa vietnē. |
| 3. | Sabiedrības līdzdalības rezultāti | Sadaļa tiks papildināta. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VVD RDC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Slaidiņa 67026487

natalija.slaidina@varam.gov.lv

1. Ministru kabineta noteikumu projekts “Grozījums Ministru kabineta 2002. gada 9. aprīļa noteikumos Nr. 149 “Noteikumi par aizsardzību pret jonizējošo starojumu”” [↑](#footnote-ref-2)
2. Padomes 2013. gada 5. decembra direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom [↑](#footnote-ref-3)
3. <http://www.varam.gov.lv/lat/lidzd/pazinojumi_par_lidzdalibas_iesp/> [↑](#footnote-ref-4)